	[image: image1.jpg]


[image: image2.png]


[image: image3.jpg]


                                                                                                         Syyskuu 2026


	Syyskuu aloittaa syksyn!
Elokuun viimeisellä viikolla pidimme huoltajien illan, jossa kuulimme opiskeluhuollon alustuksen aiheesta: Miten aikuiset voivat auttaa lasta voimaan hyvin. Aihetta oli esittelemässä psykologi Elisa Karvonen ja kuraattori Pauliina Heikkinen. Pauliina on aloittanut elokuun alussa koulullamme kuraattorina ja saimme samalla tutustua koulumme uusimpaan työntekijään.

Opiskeluhuollon asioihin liittyen muistuttelin lyhyesti myös koululäsnäoloon liittyvistä asioista. Laitan myös tämän tiedotteen kääntöpuolelle muistutukseksi kuvan kaikkien Siilinjärven koulujen käytössä olevasta poissaolomallista, jonka näytin myös huoltajien illassa. On tärkeää, että annamme jo alakoulusta lähtien oikean mallin koulunkäynnistä. Kipeänä ei pidä tulla kouluun, mutta muilta osin kannattaa pohtia tarkasti poissaolojen syitä, jos niitä alkaa kertymään lukuvuoden aikana suuria määriä.

Totuttuun tapaan esittelin myös tämän lukuvuoden tavoitteet. Jos joku ei päässyt tällä kertaa huoltajien iltaan, ne voi lukea tiivistetysti tämän tiedotteen kääntöpuolelta.

Muistuttelin myös oppilasilmoitusten tarkastamisesta ja ”kuittaamisesta” Wilmassa. Jos jollakin huoltajalla se on unohtunut tehdä, käykääpä pikaisesti Wilmassa hoitamassa asia kuntoon.
Yllätyspuheenvuorona Siilinjärven kunnanvaltuutettu Kauko Ylikärppä kertoi tämän hetken kuulumisista Kuuslahti-Pajulahti yhteistyössä. Minulle ei ole kerrottu virallista tietoa asiasta, joten tässä kirjoittamani asiat ovat siis valtuutetun huoltajan kertomia. Saimme kuulla, ettei kouluyhteistyössä ole tulossa pikaisella aikataululla muutosta. Neuvotteluja käydään parhaillaan. Yleinen mielipide on, että alueella halutaan säilyttää tulevaisuudessakin koulu, vaikka molemmissa koulussa oppilasmäärät ovat olleet laskusuunnassa. Tällä hetkellä Nilsiässä on kuulemma kouluremontin vuoksi tarvetta kuljettaa oppilaita Pajulahteen, joten lähivuosina ei Kaukon kertoman mukaan ole kuitenkaan tulossa muutoksia.
Yhteisen osuuden päätteeksi vanhempainiltaa jatkettiin luokkakohtaisilla asioilla. Omaan opettajaan voi olla aina yhteydessä, jos tulee jotain kysyttävää. Tarvittaessa on mahdollista sopia opettajan kanssa aika vanhempainvartille oman lapsen asioista keskustelemiseksi. 

Yhteistyöterveisin! 

Olli Airaksinen

rehtori

Oppilasarviointi lukuvuonna 2026-2027
Syyslukukausi:

· 1.-6. luokilla oppimiskeskustelu marras-joulukuussa

Kevälukukausi:

· 1.-3. luokilla sanallinen lukuvuosiarviointi, jossa osaamista arvioidaan neliportaisella rastitodistuksella.

· 4.-6. luokilla numeroarviointi 

	Syyskuun tärkeitä päivämääriä:
· To 3.9. – pe 4.9. Terveydenhoitaja koululla.
· To 10.9. - pe 11.9. Olli poissa.
· VKO 38 ma 14.9. – pe 18.9. Monialainen oppimiskokonaisuus lukuvuoden teemasta: Hyvinvointia tukevat ruokailutottumukset.
· Ke 16.9. Sadonkorjuujuhla yhdessä päiväkodin kanssa.
· Pe 18.9. Koulukuvaus. Huoltajille on lähetetty linkki ja ohjeet ilmoittautumiseen Wilmassa!
· Ke 23.9. Opiskeluhuollon henkilöstö eli terveydenhoitaja, kuraattori ja psykologi kiertävät luokissa esittäytymässä.
· Ti 29.9. Kuraattori koululla.
MONIALAINEN OPPIMISKOKONAISUUS VKO 38

Viikon ohjelma täsmentyy lähempänä, mutta tässä jo hieman sisältöä.

1. Sadonkorjuujuhlat ke 16.9.

Sisältöä:

-Vieraana Erkki ja Irmeli, joiden kanssa maistelemme erilaisia marjoja, hedelmiä ja kasviksia.
-Vohvelimaistiaiset
-Mahdollisuuksien mukaan myös eläinvieras.
2. Unicef-kävelyyn osallistuminen

3. Koko koulun vierailu maatilalle

KERHOT

Tämän hetken tiedon mukaan Harrastamisen Suomen mallin tarjoamista kerhoista toteutuu Monilajikerho 1.-3. -luokille (liikuntaa).

Pyrimme järjestämään liikuntakerhon oman henkilöstön voimin myös 4.-6. luokille.

VANHEMPAINYHDISTYKSEN ASIAA
Syyskuun tiedotteen mukana on jaettu koteihin vanhempainyhdistyksen tiedote perheliikuntakerhosta.

	
Kuuslahden koulun tavoitteet lukuvuodelle 2026-2027
1. Liikunnallisen elämäntavan edistäminen. Tämä tavoite on kaikkien Siilinjärven kunnan koulujen yhteinen ja koskee sekä oppilaita että henkilökuntaa.

· Koulun tavoitteet:
· Kehittää ja monipuolistaa välituntiliikuntaa ja toteuttaa lukuvuoden aikana erilaisia liikuntatapahtumia.

· Käyttää opetuksessa toiminnallisia opetusmenetelmiä.
· Oppilaita kannustetaan kulkemaan koulumatkat pyörällä tai jalan mahdollisuuksien mukaan.

· Toimenpiteet

· Lukuvuoden aikana järjestetään koko koulun yhteisiä liikuntatapahtumia pitkällä välitunnilla. Suunnittelusta ja ohjauksesta vastaa 5. ja 6. luokan oppilasta kootut Välkkärit yhdessä koulun liikuntavastaavan opettajan kanssa.
· Lukuvuoden aikana toteutetaan vähintään yksi liikuntaan kannustava toimintaviikko, johon osallistuvat kaikki koulun oppilaat. Lisäksi luokissa järjestetään pienempiä liikunnallisia haasteita ikätaso huomioiden.
2. Hyvinvointia tukevat ruokailutottumukset
· Koulun tavoitteet:
· Oppilas ymmärtää, mistä ruoka tulee.

· Oppilas tutustuu uusiin makuihin.

· Oppilas ymmärtää ruuan merkityksen oppilaiden jaksamiseen ja vireystilaan.

· Toimenpiteet
· Ruokailuun ja terveelliseen ravintoon liittyviä aiheita käsitellään luokissa lukuvuoden aikana ikätason mukaisesti.

· Järjestetään mahdollisuuksien mukaan vierailu maatilalle.

· Aiheen ympärillä pidetään viiden päivän monialainen oppimiskokonaisuus viikolla 38.

· Ke 16.9. toteutetaan sadonkorjuujuhla yhdessä päiväkodin kanssa.



